Winifred Kiiza yazaalibwa nga abiri mu mukaaga Museenene lukumi mu lwenda nsanvu mu ebiri ku kyalo Nsenyi, mu Ggombolola y'e Kisinga, mu Disitulikiti y'e Kasese, mu Bugwanjuba bwa Uganda. Maama we ye mukyala Modesty Muke, yali muwagizi wa kibiina ky'ebyobufuzi ekya Uganda Peoples Congress, so ng’ate kitaawe, mwami Kanyere Constance Muke, yali wa Democratic Party. Taata wa Kiiza yafa mukaziwattu nga alina emyaka kkumi era nnyina ataalina na mulimu n'asigaza obuvunaanyizibwa bw'okulabirira abaana. Yasomera ku Nsenyi Primary School, Kajwenge Primary School wamu ne Kisinga Primary School. Mu misomo gye egya siniya eyookuna yagisomera ku Saadi Memorial Secondary School, nga gye yava okudda ku Saint Maria Goretti School e Fort Portal mu myaka gye ebiri egyasembayo mu siniya. Oluvannyuma yeegatta ku National College of Business Studies, e Nakawa, Kampala, awo mu kaseera ettendekero lino we lyakyukira okufuuka Makerere University Business School. Mu luwummula olwaddirira ebigezo bya siniya eyookuna, Kiiza yatandika okusomesa mu ssomero lye gye yasomera erya Kisinga Primary School ng’era kino kye yakola ne ku Saint Maria Goretti School oluvannyuma lw'ebigezo bye ebya siniya eyoomukaaga. Mu kiseera kye kimu eddwaliro lya Bwera General Hospital lyatandikibwawo era n'aweebwa omulimu mu kitongole ekitereka n'okukuuma eddagala. Oluvannyuma yakolera mu kampuni eddukanya eby'okulambuza abantu awo okumpi n’ekkuumiro ly’ebisolo erya Queen Elizabeth National Park. Winnie, mukyala Munnayuganda omusomesa era munnabyabufuzi. Yaweerezaako ng’akulira oludda oluvuganya Gavumenti mu paalamenti ya Uganda, okuva mu mwezi Ogwokutaano mu nkumi bbiri mu kkumi na mukaaga okutuusa mu mwezi Gwomunaana nkumi bbiri mu kkumi na munaana. Oluvannyuma yasikizibwa omubaka Betty Awol Ochan nga akulira oludda oluwabula Gavumenti omuggya. Era yaliko mubaka omukyala akiikirira abantu ba Disitulikiti y’e Kasese mu paalamenti ya Uganda ey’ekkumi okuva mu mwaka gwa nkumi bbiri mu kkumi na mukaaga okutuuka mu nkumi bbiri mu abiri mu gumu.